Verandering is onafwendbaar deel van die lewe - Voelgoed
Tuis Geloof 7-daggeloofsplan Verandering is onafwendbaar deel van die lewe
Net toe jy dink jou lewe is lekker op dreef, gebeur iets wat alles omvergooi: jou man word verplaas, jou kind verlaat die nes of jy beland in finansiële nood. Of erger nog – ernstige siekte of 'n ongeluk tref jou of jou gesin, of iemand na aan jou sterf …
Min mense sou enige van hierdie situasies as positief ervaar. Hoewel ons verkies dat dinge dieselfde moet bly omdat dit ons so gerieflik pas, is verandering onafwendbaar deel van ons lewe.
Verandering is nie gemaklik nie. Weerstand teen verandering is 'n natuurlike menslike reaksie. Mense klou aan die gevestigde wyse van doen vas, want dit bied sekuriteit. Dit het ook 'n ingrypende invloed op die emosionele belewenis van mense.
Een van die geheime van die lewe is om verandering te omarm en om nie daarteen te baklei nie. Sê eerder dat jy opgewonde is om te sien waarheen dit jou gaan neem.
Selfs dinge wat op die oog af na iets negatief lyk, soos die beëindiging van 'n verhouding of die verlies van jou werk, kan dalk 'n reënboog aan die einde van die hobbelrige pad hê.
Ek weet wat Ek vir julle beplan, sê die Here: voorspoed en nie teenspoed nie; Ek wil vir julle 'n toekoms gee, 'n verwagting. (Jeremia 29:11)
Vorige artikelDie grootste geskenk is jou aandag
Volgende artikelHOE OM … tevrede te wees met minder
Alles kom tot 'n einde, of ons daarvan hou of nie. Verhoudings, loopbane en lewensfases het almal 'n slothoofstuk. Die beste manier om dit te hanteer is: Leer uit...